Milan Marko

Reálny svet zvádzania

www.UmenieZvadzania.sk

Ukážka z elektronickej knihy

Dipl.-Ing. Milan Marko, pseudonym LifeArtist

Upozornenie pre čitateľov tejto knihy:

Všetky práva vyhradené. Žiadna časť tejto knihy nesmie byť v akejkoľvek forme publikovaná, resp. ďalej šírená akýmkoľvek spôsobom bez predchádzajúceho písomného súhlasu autora.

ISBN 978-80-972485-7-4

Copyright © (2017) Milan Marko

Vydavateľ: Milan Marko Media s. r. o.

www.UmenieZvadzania.sk

Predslov

V tejto knihe nájdeš kompletný návod, ako sa stať Zvodcom Umelcom. Naučíš sa všetky potrebné techniky na zvedenie každej ženy, ktorá ti dá šancu, aby si ju zviedol. Predkladám ti postup, krok za krokom, od prvého oslovenia až po dlhodobý vzťah. Dám ti všetko, čo potrebuješ k tomu, aby si žil šťastne so ženou, alebo so ženami, ktoré chceš a ktoré sa ti páčia. A pritom nezáleží na tom, či je tvojím cieľom vzťah na jednu noc, dlhodobý vzťah, alebo šťastné manželstvo s deťmi. Stane sa z teba majster v zoznamovaní, zvádzaní a vo vzťahoch so ženami.

Umenie Zvádzania podľa Milan Method je nielen o zvádzaní, ale spája sa aj s atraktívnym životným štýlom a s finančnou prosperitou. Je to jediný systém na svete, vďaka ktorému budeš pre každú ženu atraktívny.

Základom úspechu je vychádzať z reality, v ktorej žijeme. Niektorým sa pomenovanie reality protiví a radšej budú žiť vo svoje komfortnej bubline snov, kde je všetko krásne a prehnane pozitívne. Vždy maj na pamäti, že iba zo spoznania a akceptovania reálnej situácie, v ktorej sa nachádzaš, môžeš začať cestu k úspechu. A to nie len so ženami, ale aj v biznise.

Ako čítať túto knihu

Nájdeš tu veľa informácií, ktoré ti zaručene zlepšia život so ženami. Nie je to žiadna rýchla kuchárka s heslom: „Milan, daj mi tú správnu baliacu hlášku, s ktorou oslovím a zvediem každú ženu!“ Na Umenie Zvádzania potrebuješ určitý čas. Kúpil si túto knihu, aby si sa naučil všetko o zvádzaní. A ja dodržím svoje slovo a presne to ti dám.

Ako príklad použijem podobný systém, vďaka ktorému som sa naučil tri cudzie jazyky. Zakaždým, keď som sa presťahoval do inej krajiny, prečítal som denne pár stránok v jazykovom slovníku. Počas dňa som sa zúčastňoval na rôznych aktivitách a vyhľadával možnosti komunikácie s miestnymi obyvateľmi. Večer som znovu čítal pár stránok v slovníku. Týmto spôsobom je napísaná aj táto kniha. Je to tvoj slovník na pochopenie ženského sveta.

Po prvom prečítaní tejto knihy oslov niekoľko žien. Následne si znova prečítaj túto knihu a opätovne si dohodni niekoľko stretnutí alebo zorganizuj rande so zaujímavými zážitkami. Tento cyklus budeš opakovať dovtedy, pokým si osvojíš a zautomatizuješ techniky, o ktorých tu píšem. To je cesta ku každému umeniu – aj k Umeniu Zvádzania. Je to najjednoduchší spôsob učenia, ktorý ti pomôže stať sa majstrom zvádzania.

Môj príbeh

Po ukončení štúdia na Technickej univerzite v Berlíne som v roku 2005 ako mladý inžinier pracoval vo vývojovom centre firmy TAKATA neďaleko Frankfurtu nad Mohanom. Môj profesijný život bol celkom úspešný a veľmi ma bavil.

Na druhej strane, môj osobný život nebol taký, ako by som si prial. Celý rok 2005 bol pre mňa po osobnej stránke veľmi náročným obdobím. Bol som v novom meste, nemal som žiadnych kamarátov a žiadnu priateľku. Nikdy som nebol obzvlášť dobrý vo zvádzaní žien. Do tej doby som mal len dve priateľky a občas došlo, čisto náhodne, aj k nejakej tej Kiss-Close.

Zatiaľ čo ostatní chalani trávili čas so svojimi priateľkami pri vode alebo sedeli na terasách kaviarní, ja som bol sám vo svojom byte. Stolný futbal, ktorý som kúpil pre plánované párty, bol už zapadaný prachom.

Bol to veľmi frustrujúci rok. Mal som pocit, akoby som spadol do hlbokej čiernej jamy, z ktorej sa tak ľahko nevyškriabem.

A čo ma ešte viac frustrovalo, bolo moje okolie: Všetci si mysleli, že vediem optimálny život. Dobrá práca, auto, pekný byt, slušný plat. Navonok sa všetko zdalo byť dokonalé. Ale to, čo sa odohrávalo v mojej hlave, nikto netušil. A nikoho to ani nezaujímalo. Len ja som vedel, že musím niečo nevyhnutne zmeniť. Na to som však nemal dosť odvahy a sebavedomia.

Niekedy na konci leta 2005 som išiel do Berlína navštíviť priateľov a zobral som jedno dievča ako spolujazdkyňu. Rozprávala mi, že dlho túžila ísť do Austrálie a dokonca mala v peňaženke fotku zo Sydney. Hoci mala málo peňazí, splnila si svoj sen. Videl som na nej to zapálenie, tú vášeň a aká bola šťastná. V tej chvíli som si uvedomil, že už musím konečne prestať snívať o lepšom živote. Musím začať žiť svoj sen.

Keď som v ten večer prišiel do Berlína ku kamarátovi, hovorili sme o tejto téme. Sťažoval som sa mu, aký som nespokojný so svojim životom a chcem niečo zmeniť. Tiež som mu povedal, že by som chcel raz navštíviť Austráliu. Entuziazmus a šťastie v očiach toho dievčaťa ma totálne zapálili. Môj kamarát mi na to len sucho povedal: „Prečo tak ďaleko, prečo nie Londýn, ktorý je hneď za rohom. Ak chceš niečo zmeniť, tak to urob hneď!“

Začal som sa teda po večeroch učiť angličtinu a rešeršovať všetko o Londýne a o Veľkej Británii. Vo februári 2006 som dal výpoveď v práci a začiatkom marca pristál na letisku Stansted, bez znalostí angličtiny, bez priateľov, len s malým batohom. Napriek všetkému som si život v Londýne naplno užíval.

Po štyroch mesiacoch bola moja angličtina oveľa lepšia a po rôznych dočasných a nízko platených prácach som si našiel aj prvú inžiniersku prácu.

Hoci môj osobný život bol neporovnateľne lepší, stále to nebolo to “pravé-orechové“, preto som neustále hľadal a navštevoval rôzne skupiny zahraničných pracujúcich v Londýne. Až som jedného dňa natrafil na inzerát, ktorý mi zmenil život: „Sme skupina chalanov a radi sa bavíme o ženách a o zvádzaní. Vymieňame si tipy a triky. Máš chuť nás navštíviť?“ S mojimi dvoma ex priateľkami som nemal čo ponúknuť, ale mal som nesmiernu chuť sa učiť. Zoznámiť sa s mužmi, ktorí otvorene hovoria o balení a o ženách, ma fascinovalo.

Tam som stretol v tom čase najväčších londýnskych zvodcov. Od tejto chvíle sa môj život zmenil od základov. A to nielen v súvislosti so ženami, ale hlavne v osobnom a v profesionálnom živote. Začal som navštevovať platené workshopy, prečítal som za pomerne krátky čas viac než 30 kníh o zvádzaní žien a o osobnostnom rozvoji a snažil som sa všetko naučené aplikovať do praxe. Každý deň sme s londýnskymi zvodcami prečesávali bary v centre mesta. Oslovil som 20 až 30 žien za večer. Samozrejme, na začiatku neúspešne, ale bolo mi to jedno. Moje nadšenie mi dávalo nekonečnú energiu. Zakaždým som testoval nové oslovenia, spôsoby komunikácie, nové techniky, vytvoril som si svoje vlastné frázy a testoval ich v rôznych situáciách. Stal som sa na tom doslova závislý. Bolo to pre mňa skoro ako na univerzite. Pozdvihol som Umenie Zvádzania na vedeckú úroveň. Po tisíckach oslovení a interakcií so ženami som si nielenže zdokonalil angličtinu, ale hlavne sociálnu interakciu.

Naučil som sa lepšie chápať ženy. Čo chcú? Ako myslia a ako im porozumieť na emocionálnej úrovni? Ako sa dajú čo najrýchlejšie zviesť? Ako si ženu udržať? Naučil som sa čo, ako a kedy povedať, aby som zviedol prakticky každú ženu, a aby zakaždým bolo čisto mojím rozhodnutím, aká bude jej pozícia: milenka, priateľka alebo len krátky románik.

Hoci som bol len päť mesiacov členom komunity Zvodcov Umelcov, už som bol oveľa ďalej než moji kamaráti, ktorí tam boli aj päť rokov. Neskôr, mnohí z nich prišli za mnou a stali sa mojimi študentmi. Bol som v Londýnskej komunite zvádzania tak známy, že som bol dokonca pozvaný na rôzne workshopy (bootcampy) ako hosťujúci rečník. Čoskoro som sa stal hlavným rečníkom u jedného z organizátorov bootcampov. Stal som sa Zvodca Umelec v priebehu niekoľkých mesiacov. Veľmi sa mi páčilo učiť ostatných chlapov to, čo bola moja vášeň a čo som aj dokonale ovládal. Poskytoval som veľa individuálnych tréningov a spoznal tak veľa zaujímavých chlapov z celého sveta.

Od marca 2007 som zorganizoval viac ako 350 bootcampov a osobných tréningov. Celkovo prešlo mojimi tréningami viac ako 3 500 mužov a dokonca aj pár žien.

V decembri 2007 som dal výpoveď vo Firestone, kde som pracoval ako vývojový inžinier, hoci sa mi tam veľmi páčilo.

Od januára 2008 som bol na plný úväzok trénerom a manažérom projektu PUABOOTCAMP.de a organizoval bootcampy v Berlíne, Kolíne nad Rýnom, Zürichu a vo Viedni.

V roku 2009 ma jeden z mojich študentov oboznámil s devízovým obchodovaním FOREX. Pomohol mi v začiatkoch a ja som hneď videl veľa podobností so svetom zvádzania. Okrem obchodovania som písal FOREX-ové blogy po anglicky, nemecky a po slovensky (ForexStrategie.sk), v ktorých ukazujem začínajúcim obchodníkom cestu k úspechu. Všetci muži chcú predsa pohodlný život (t. j. dostatok peňazí) a užívať si ho plnými dúškami s tou pravou ženou, alebo ženami. Obchodník na FOREX-e potrebuje len notebook a internet, čo človeku poskytuje veľkú flexibilitu. To aj mne umožnilo veľa cestovať, spoznávať nové miesta, kultúru a zaujímavých ľudí. Okrem toho som spoznal mnoho úspešných FOREX-ových obchodníkov a ďalších Zvodcov Umelcov, od ktorých som sa naučil mnohé nové triky a techniky. Umenie Zvádzania mi veľmi pomohlo aj pri obchodovaní a v biznise.

Po období strávenom v Berlíne som žil rok v Rige a potom som 4 roky strávil v nádhernom Kyjeve. Po udalostiach na Majdane, ktoré som celé videl na vlastné oči som pochopil, odkiaľ fúka vietor zla. A ja, ako hrdý Slovan, ktorý miluje svoje etnikum, všetko slovanské, som logicky zamieril do Moskvy. V žiadnom prípade ti nebudem nahovárať, čo je lepšie a kde máš žiť. To je tvoje rozhodnutie. Ale určite ti budem vtĺkať do hlavy, aby si na sebe tvrdo pracoval, aby si veľa cestoval, žil na rôznych miestach, učil sa cudzie jazyky a spoznával nových ľudí. Je jedno, či pôjdeš do USA, západnej Európy, alebo do Ruska. Zdvihni zadok a choď niekam! Vrátiť sa môžeš hocikedy.

Želám si, aby čo najviac mužov rozumelo ženám, a tak by sa ich život zlepšil od základu. Vždy maj na pamäti: Ži svoj vlastný sen, nie sen druhých!

Komunita Zvodcov

vs.

Milan Method

Nikto nie je viac nenávidený,

ako ten, čo povie pravdu!

Platón

Slovník Zvodcu Umelca

Hoci táto kniha vychádza zo správania sa mužov, ktorí majú u žien úspech úplne prirodzene, používam tu malý počet pojmov, ktoré sa rozšírili v takzvanej Pick-Up Artist Community (komunita Zvodcov Umelcov).

ZU: Zvodca Umelec, anglický originál: PUA (Pick-Up Artist).

Natural: muž, ktorý je prirodzene úspešný so ženami.

HM (Hot Man): ohodnotenie mužskej príťažlivosti od 1 po 10, pričom menej ako HM6 je už rohlík.

Rohlík: priemerný typický muž s takmer žiadnymi znalosťami o zvádzaní, anglický originál: AFC (Average Frustrated Chump).

DVH: Demonštrácia tvojej vysokej spoločenskej hodnoty.

F-Close (Fuck- alebo Full-Close): sex so ženou.

K-Close (Kiss-Close): bozkávanie sa so ženou.

N-Close (Number-Close): dostať jej telefónne číslo.

Hra: interakcia so ženou, proces zvádzania.

Eskalácia: postupný proces od zoznámenia až po zvedenie.

HB (Hot Babe): ohodnotenie žien od 1 po 10, pričom HB10 je inteligentná, krásna, zábavná žena a HB6 je neatraktívna, ale na hranici znesiteľnosti. Menej ako HB6 je už označená ako UG.

UG (Ugly Girl): neatraktívna, hlúpa a psychicky labilná žena.

Pravda o tajnej komunite zvodcov

Ešte predtým, ako sa ponoríš do sveta zvádzania, je dôležité, aby si pochopil, ako funguje tento biznis. Keď som sa v roku 2006 dostal do tajnej komunity Zvodcov Umelcov, čítal som veľa neuveriteľných príbehov na internetových fórach a mnohé som aj počul priamo od ľudí. Napríklad ako jeden chlap dostal za jeden deň 30 telefónnych čísel od veľmi krásnych žien, ako ďalší pretiahol supermodelku na záchode po piatich minútach od jej oslovenia, alebo ako sa niekto vyspal za jednu noc s troma ženami naraz, či postupne s jednou po druhej. Jediné, na čo som si v tej chvíli pomyslel, bolo: „Wow! Títo ľudia sú kúzelníci, majú v sebe niečo tajomné, možno zázračnú pilulku, a presne to chcem!“

Neil Strauss

Autor knihy Hra

Ale ako inžinier, ktorý robí svoje rozhodnutia na základe overiteľných faktov, som to chcel vidieť na vlastné oči. Väčšina mužov týmto magickým príbehom veria len preto, aby mali nádej, že je možné dostať sa rýchlo z biednej situácie, v ktorej sa nachádzajú. Ja som to ale chcel vidieť.

Rozhodol som sa preto navštíviť všetkých zvodcov z knihy The Game (Hra) od Neil Straussa a overiť si, či to naozaj funguje. Dokonca som s niektorými išiel aj do terénu.

Nikdy som ale nevidel, že by boli zviedli ženu tak ľahko, ako to písali na svojich farebných stránkach na internete alebo v knihách. Bol som ešte viac sklamaný, keď som neustále počúval len výhovorky.

Ross Jeffries

Požiadal som týchto mediálne známych ZU, aby sme spolu išli do terénu a oslovili niekoľko žien. Prišli len výhovorky typu: som unavený, nemám čas, neoslovujem ženy v kluboch, neoslovujem ženy na ulici, atď. Vedeli o zvádzaní len krásne hovoriť a písať.

Keď som sa presťahoval v roku 2008 späť do Berlína, rozhodol som sa spoznať osobne všetkých známych ZU v nemecky hovoriacich krajinách. Bolo to ešte horšie. Do terénu nechodil skoro nikto, nemali žiadny systém, žiadnu jasnú štruktúru. Vždy to bol len nejaký chaotický zhluk rôznych rád. Môžeš urobiť buď toto alebo tamto alebo znova toto. Reálne výsledky neboli žiadne.

Aká je teda pravda?

Môže to byť bolestivé, ale musíš poznať pravdu. Neexistuje žiadna zázračná pilulka, žiadne záhadné tajomstvo zvádzania, nadľudská technika, s ktorou by si dostal každú ženu do postele. Ani ti nebude žiadna ležať pri nohách, hádzať sa ti do postele a prosiť ťa, aby si ju pretiahol. Všetky tieto neuveriteľné príbehy sú len dielom tvrdého marketingu. Opýtaj sa sám seba, keďže si už na YouTube mohol vidieť takmer všetko, od UFO, mimozemšťanov, duchov, cestovateľov v čase, dôkazy zo všetkých oblastí života, prečo tam nenájdeš žiadne videá od najznámejších zvodcov, ako zvedú ženu za päť minút? Pretože také niečo proste neexistuje! Maximálne nájdeš, ako hovoria krásne pred tabuľou a sľubujú ti nereálne výsledky, ktoré dosiahneš po kúpe ich produktu.

Richard La Ruina

Komunita Zvodcov je multimiliónový biznis. Najdvrdší marketing som pozoroval v Londýne. Napríklad jedného z najväčších PUA marketerov na svete Richard La Ruina (Gambler), s ktorým som niekoľko mesiacov žil a na vlastné oči videl ako sa stal v tomto biznise milionár, som ani raz reálne nevidel osloviť cudziu ženu.

Celé Umenie Zvádzania, tak ako je podané na internete, je ilúzia a klamstvo. Normálni, priemerní muži, ktorí dostali v živote tvrdé odmietnutia od žien, si radi pozrú videá, v ktorých im niekto dáva nádej, že ešte je tu posledná šanca na úspech.

Koniec ukážky

Table of Contents

Titulná strana

Tiráž

Predslov

Ako čítať túto knihu

Môj príbeh

Komunita Zvodcov vs. Milan Method

Slovník Zvodcu Umelca

Pravda o tajnej komunite zvodcov

UMENIE ZVÁDZANIA PODĽA MILAN METHOD

Príprava na hru

Oslovenie

Prirodzená konverzácia

Rande

Rozprávanie príbehov

Zvádzanie Finálna hra

Vzťah Udržať si ženu

Dôležité témy pre zvodcu

Analýza odporúčanej literatúry

ŽIVOTNÝ ŠTÝL PODĽA MILAN METHOD

PROSPERITA PODĽA MILAN METHOD